**ΘΕΜΑΤΑ - ΕΠΑΝΑΛΗΨΗ ΚΕΦ.4**

**ΘΕΜΑ Α**

Α1.Να χαρακτηρίσετε τις παρακάτω προτάσεις με Σ ή Λ.

1. Η χρησιμοποίηση βελονών και συριγγών μιας χρήσης είναι απαραίτητη για την προφύλαξη από τη μετάδοση της ηπατίτιδας C.
2. Οι φορείς του AIDS δεν μεταδίδουν τη νόσο.
3. Η φυματίωση αποτελεί ταυτόχρονα κοινωνικό και λοιμώδες νόσημα.
4. Η πρόληψη της ηπατίτιδας Α γίνεται με εμβολιασμό.

Α2. Να αντιστοιχίσετε τους φορείς/ξενιστές της στήλης Α με την ασθένεια που μεταδίδουν στον άνθρωπο της στήλης Β. Ένα γράμμα της στήλης Β περισσεύει.

|  |  |
| --- | --- |
| ΣΤΗΛΗ Α | ΣΤΗΛΗ Β |
| 1 αρουραίοι | Α Κίτρινος πυρετός |
| 2 ανωφελές κουνούπι | Β Φυματίωση |
| 3 Ψείρα | Γ Πανώλη |
| 4 στεγόμυγα | Δ Λεϊσμανίαση |
| 5 σκνίπα | Ε Εξανθηματικός τύφος |
|  | ΣΤ Ελονοσία |

**ΘΕΜΑ Β**

Β1. Να γράψετε τρεις τρόπους με τους οποίους επιτυγχάνεται η καταπολέμηση των λοιμωδών νοσημάτων.

Β2. Να δώσετε τους ορισμούς για τις παρακάτω έννοιες: ενδημία, λοιμώδη νοσήματα, λοιμογόνοι παράγοντες, μόλυνση.

**ΘΕΜΑ Γ**

Γ1. Που οφείλεται η ηπατίτιδα Α και πώς μεταδίδεται; Θα ταξινομούσατε τους τρόπους μετάδοσης ως άμεσους και έμμεσους;

Γ2. Να αναφέρεις τρία μέτρα προφύλαξης για τη βλεννόρροια εκ των οποίων το ένα να αφορά τα νεογνά.

**ΘΕΜΑ Δ**

Δ1. Το Σύνδρομο της Επίκτητης Ανοσοανεπάρκειας (AIDS) αποτελεί ένα από τα νοσήματα που μαστίζει τη σύγχρονη κοινωνία.

Α. Που οφείλεται η ασθένεια και σε ποια κατηγορία νοσημάτων ανήκει;

Β. Πως μεταδίδεται η ασθένεια;

Γ. Ποια τα μέτρα προφύλαξης κατά του AIDS;

Δ. Στο διαμέρισμα μιας πολυκατοικίας μένει ένα άτομο που είναι φορέας του AIDS. Οι υπόλοιποι ένοικοι της πολυκατοικίας ανησυχούν για τη μετάδοση της ασθένειας στους ίδιους καθώς έρχονται συχνά σε επαφή μαζί του κατά τη διάρκεια της ημέρας και χρησιμοποιούν κοινόχρηστους χώρους όπως τις σκάλες και τον ανελκυστήρα. Είναι βάσιμη η ανησυχία των υπόλοιπων ενοίκων;